רביב ניר

רביב ניר הוא קצין צה"ל במילואים בדרגת אלוף-משנה, פיקד בעבר על סיירת גולני, גדוד 13 (גדעון), ועוצבת חירם.

שירותו הצבאי
עם גיוסו לצה"ל שובץ בחטיבת גולני. ניר עבר את הגיבוש ליחידות החטיבתיות והתקבל לפלנ"ט גולני. בגולני עבר ניר הכשרה כלוחם, קורס מ"כים חי"ר ויצא לקורס קציני חי"ר. עם סיום הקורס שב ניר ליחידה ושימש כמפקד צוות. בהמשך שימש כמפקד פלוגה בחטיבה. בשנים 1993–1992 פיקד על פלנ"ט גולני. בשנים 1998–1996 שימש כמפקד סיירת גולני והוביל אותה, תחת הנחייתו של מפקד החטיבה ארז גרשטיין, בלחימה בדרום לבנון. 

בשנת 1997 פיקד ניר על מבצע טרף קל, במהלכו הוסקו לוחמי הסיירת בפיקודו לקרבת הכפר אל-כפור שבלבנון והטמינו מטעני חבלה במטרה להרוג מספר בכירים בחזבאללה. הכוח נתגלה וניר ניהל את הלחימה במהלכה הרגו הלוחמים שני מחבלים. הכוח השלים את משימתו, נסוג מן הכפר וחולץ באמצעות מסוקי חיל האוויר. למחרת נהרגו כתוצאה מפיצוץ המטענים חמישה מחבלים נוספים. על תקופת פיקודו על הסיירת הוענק לניר צל"ש אלוף מטעם אלוף פיקוד הצפון, עמירם לוין. 

בין השנים 1999–2001 שימש כמפקד גדוד 13 (גדעון), וב-2002 מונה למפקד בא"ח גולני עד 2004, לאחר מכן שימש מג"ד בבה"ד 1. ב-2005 הועלה ניר לדרגת אלוף-משנה ומונה לפקד על עוצבת חירם כולל במלחמת לבנון השנייה. לאחר מכן שימש כסגן מפקד עוצבת געש. בשנים 2009-2014 שימש כמפקד המכללה לפיקוד טקטי. 

ניר נשוי ואב לשלושה.

קישורים חיצוניים
 רביב ניר (1996-1998), באתר גדס"ר גולני.
 יותם קניספל, עשר שנים ומפקד חדש, אתר מז"י,  7 ביוני 2009.
 .
 שחר הלווינג, מפקד מגמת מ”פים אל”מ ליאור הוכמן מול מפקד המלט”ק אל”מ רביב ניר, ביטאון ביבשה, גיליון 12, דצמבר 2009.
 .
 .

הערות שוליים 

מפקדי עוצבת חירם
מפקדי סיירת גולני
מעוטרי צל"ש אלוף
מפקדי גדודים בחטיבת גולני
אלופי-משנה בצה"ל
ישראלים שנולדו במאה ה-20